पहले कहा था- सिद्धारमैया को टीपू सुल्तान जैसे मार दो, अब अफसोस जताया
Karnataka BJP Chief Nalin Kumar Kateel On Tipu Sultan on Tipu Sultan followers कर्नाटक के भाजपा चीफ नलिन कुमार कतील ने बुधवार को कहा कि टीपू सुल्तान के सभी उत्साही अनुयायियों को जिंदा नहीं रहना चाहिए।
कर्नाटक में टीपू सुल्तान वाले अपने बयान पर उच्च शिक्षा मंत्री अश्वथ नारायण ने अफसोस जताया है। उन्होंने बीते दिनों कहा था- सिद्धरमैया को भी उसी तरह कुचल दिया जाएगा जिस तरह टीपू को कुचल दिया गया था।
पूर्व सीएम सिद्धारमैया ने इस बयान पर आपत्ति जताई थी, जिसके बाद अश्वथ नारायण ने अपने बयान पर अफसोस जताया है। कर्नाटक में अप्रैल-मई में 224 विधानसभा सीटों के लिए चुनाव होने हैं, जिसके चलते टीपू सुल्तान को लेकर राजनीति गरमाई हुई है।
अश्वथ नारायण ने रैली में पूछा था- आपको टीपू चाहिए या सावरकर
उच्च शिक्षा मंत्री नारायण ने मांड्या में एक रैली में कहा था कि आपको टीपू चाहिए या सावरकर? इस टीपू सुल्तान को हमें कहां भेज देना चाहिए? नान्जे गौड़ा ने क्या किया आपको याद है न? हमें सिद्धारमैया को ऐसे ही खत्म कर देना चाहिए। दरअसल राइट विंग का दावा है कि टीपू सुल्तान की मौत अंग्रेजों से लड़ाई में नहीं हुई थी, बल्कि वोक्कालिगा प्रमुखों नान्जे गौड़ा और उरी गौड़ा ने उनकी हत्या की थी।
सिद्धारमैया ने कहा- मेरी हत्या करने के लिए लोगों को भड़का रहे अश्वथ नारायण
इस बयान को लेकर सिद्धरमैया ने भाजपा पर निशाना साधा था। सिद्धारमैया ने कहा, ‘अश्वथ नारायण ने मेरी हत्या करने के लिए लोगों को भड़काया है। आप लोगों को क्यों भड़का रहे हैं, आप खुद ही गोली क्यों नहीं मार देते मुझे? मुख्यमंत्री बासवराज बोम्मई को ऐसे मंत्रियों को तुरंत कैबिनेट से निकाल देना चाहिए।’
शिक्षा मंत्री ने बयान पर जताया अफसोस
अब ‘अश्वथ नारायण ने अपने बयान पर अफसोस जताया है। उन्होंने कहा कि मैंने सिद्धारमैया की तुलना टीपू सुल्तान से की थी। मैंने टीपू सुल्तान के लिए उनके प्यार के बारे में बताया था। मैंने कुछ गलत या अपमानजनक नहीं कहा था। मैंने तो उस कातिल की तारीफ किए जाने को गलत बताया था, जिसने राज्य में जबरन धर्मपरिवर्तन कराए थे और लाखों लोगों की हत्या की थी।
मेरी बात का मतलब यह नहीं था कि सिद्धारमैया को मार डाला जाए, मेरा मतलब था कि हमें कांग्रेस पार्टी को चुनाव में हराना है। मेरी सिद्धारमैया के साथ कोई जाति दुश्मनी नहीं है, मेरा उनसे राजनीतिक और वैचारिक मतभेद है। मेरे मन में उनके लिए असम्मान की भावना भी नहीं है। अगर मेरे किसी बयान से उनकी भावनाओं को ठेस पहुंची है तो मैं अपने बयान पर अफसोस जताता हूं।
कर्नाटक के भाजपा चीफ ने भी दिया था ऐसा ही बयान 
कर्नाटक के भाजपा चीफ नलिन कुमार कतील ने बुधवार को कहा कि टीपू सुल्तान के सभी उत्साही अनुयायियों को जिंदा नहीं रहना चाहिए। टीपू सुल्तान के वंशजों को खदेड़ कर जंगलों में भेज देना चाहिए। येलाबुरगा में एक जनसभा को संबोधित करते हुए नलिन ने कहा कि हम भगवान राम और हनुमान के भक्त हैं, टीपू सुल्तान के वंशज नहीं। हमने टीपू सुल्तान के वंशजों को वापस भेज दिया है। मैं येलाबुरगा के लोगों से पूछता हूं कि क्या आप हनुमान की पूजा करेंगे या फिर टीपू सुल्तान के भजन गाएंगे?
कर्नाटक भाजपा चीफ नलिन ने कहा कि राज्य के लोगों को सोचना चाहिए कि वह भगवान राम और हनुमान के भक्तों को चाहते हैं या फिर टीपू के वंशजों को। मैं हनुमान की धरती से चुनौती देता हूं कि जो लोग टीपू को प्यार करते हैं, वो यहां रहने नहीं चाहिए। यहां वही लोग रहने चाहिए जो भगवान राम के भजन गाते हैं और हनुमान के समर्थक हैं।
पहले भी दे चुके हैं टीपू सुल्तान पर बयान
इस पहला मौका नहीं है कि जब नलिन कुमार कतील के बयान पर बवाल मचा है। इससे पहले भी वे टीपू सुल्तान को लेकर कई बयान दे चुके हैं। इसी महीने की शुरुआत में नलिन ने दावा किया था कि कर्नाटक विधानसभा चुनाव टीपू सुल्तान बनाम सावरकर पर लड़ा जाएगा। इस दौरान उन्होंने कांग्रेस पर निशाना साधते हुए कहा कि उन्होंने टीपू की जयंती मनाने की अनुमति दी, जिसकी जरूरत नहीं थी।
उन्होंने कांग्रेस के प्रदेश अध्यक्ष डीके शिवकुमार पर हमला बोलते हुए कहा कि वे मंगलुरु कूकर ब्लास्ट के आरोपी मोहम्मद शारिक से सहानुभूति रखते हैं। शारिक ब्लाट में ऑटो ड्राइवर के साथ खुद भी घायल हुआ था।
इससे जुड़ी अन्य खबरें भी पढ़ें...
टीपू सुल्तान से क्यों चिढ़े हैं हिंदूवादी, टीपू ने अंग्रेजों को दो बार मारकर भगाया, कभी RSS ने कहा था- सच्चा देशभक्त
कर्नाटक में टीपू सुल्तान के नाम पर फिर घमासान मचा है। 15 अगस्त को शिवमोगा में वीर सावरकर और टीपू सुल्तान की पोस्टर रैली निकाली जा रही थी। इस दौरान दो गुटों के बीच झड़प हुई, जिसमें जबीउल्ला नाम के शख्स ने एक पुलिसकर्मी पर चाकू से हमला कर दिया। इसके बाद 4 लोगों को गिरफ्तार कर लिया गया और इलाके में धारा 144 लगा दी गई थी। पढ़ें पूरी खबर...